# Általános információk:

**Tanterv:** Építőművész MA, Belsőépítész tervezőművész MA

**Tantárgy neve: Kutatásmódszertan**

**Tantárgy kódja:** EPM324MN

**Szemeszter: 4 / 4**

**Kreditek száma: 4**

**A heti órák elosztása:** 2/0/0

**Értékelés:** félévközi jegy (f)

**Előfeltételek:**

Tantárgy felelős: Dr. habil Molnár Tamás, egyetemi docens

 Iroda: 7624 Magyarország, Pécs, Boszorkány u. 2. B-341

 E-mail: molnar.tamas@mik.pte.hu

## Tárgyleírás

A tantárgy során a hallgatók megismerik a tudományos kutatás eszköztárát, melynek segítségével egy adott építészeti, belsőépítészeti feladat során szerteágazó ismeretekre tehetnek szert az adott hely vagy épület múltjával kapcsolatban. Emellett bemutatásra kerülnek azok a módszerek is, melynek segítségével megismerhető korábban épült épületek, ismert művészeti alkotások keletkezésének története, gondolati alapelve.

## Oktatás célja

A tantárgy célja olyan kutatási módszerek elsajátítása, melyeket az örökségvédelem, az építészet, belsőépítészet, művészet, dizájn és formatervezés területén folytatott alkotótevékenység során alkalmazni lehet.

## Tantárgy tartalma

A tudományos kutatás aktuális lehetőségeinek bemutatása mellett fontos szerepet tölt be a művészeti kutatás, az építészeti és dizájn példák, aktuális építészeti terek, ismert épületek, tárgyak, bútorok, mint előképek elemzése.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

**Jelenléti és részvételi követelmények**

A PTE TVSz 45.§ (2) és 9. számú melléklet 3§ szabályozása szerint a lehetséges hiányzás: max. 30 %

A jelenlét ellenőrzésének módja: jelenléti ív

**Félévközi ellenőrzések, teljesítményértékelések és részarányuk a minősítésben**

|  |  |  |
| --- | --- | --- |
| **Típus** | **Értékelés** | **Részarány a minősítésben** |
| A hely kutatása | 30 pont | 30 % |
| Az épület kutatása | 30 pont | 30 % |
| A belsőépítészeti kutatás | 30 pont | 30 % |
| Feladat grafikai kivitelezése | 10 pont | 10 % |

**Az aláírás megszerzésének feltétele**

TVSZ előírásainak megfelelően az órákon való részvétel. Féléves feladat határidőig történő beadása.

**Az érdemjegy kialakítása (TVSz 47§ (3))**

Az érdemjegy megállapítása az összesített teljesítmény alapján %-os bontásban

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény: | 85%-100% | 70%-84% | 55%-69% | 40%-54% | 0-39% |

## Irodalom

Kötelező irodalom és elérhetősége

1. Az előadások során vetített diák – elérhetők a tantárgyhoz tartozó Microsoft Teams csoportban
2. Internetes adatbázisok, szakfolyóiratok, internetes építészeti, művészeti portálok.

## Oktatási módszer

Az előadások során a hallottak alapján vitaébresztő kommunikáció zajlik. A félév során a hallgatók elkészítik egyéni feladatukat.

# Részletes tantárgyi program és követelmények

**Feladatok és követelményrendszerük**

A félév során a hallgatóknak ki kell választani egy városépítészeti és építészeti szempontból érdekes helyszínt. Első lépésben el kell készíteni az adott helyszín történeti kutatását. A feladat második részében az adott helyszín egyik építészetileg jelentős épületének kutatása következik. Be kell mutatni a kiválasztott épület koncepcióját, illeszkedését a helyszín adottságaihoz, a tervezése során hivatkozott előképeket. Az épületbemutatás további része az adott épület építészeti elemzése, mely támpontot adhat a tervezési folyamatának megismeréséhez. A feladat harmadik részeként ki kell választani egy olyan belső téri részletet (szintet, helyiségcsoportot, helyiséget, bútort) lehetőleg a korábban megismert épületből, amelynél elvégezhető a művészeti kutatás.

Az elkészítendő tanulmányt igényes grafikai kivitelezéssel kell összeállítani álló A4-es formátumban.

**A tanulmányok beadása digitálisan történik. Az elkészített tanulmányokat PDF formátumban kell elmenteni és fel kell tölteni a Microsoft Teamsbe a tantárgyhoz tartozó csoport Általános csatornájába a fájlok közé. A fájl neve: *Hallgató neve\_tanulmány témája.pdf.***

## Program heti bontásban

**Hét Téma Irodalom Határidő**

1. hét: Féléves tematika ismertetése

2. hét: Előadás: Mi az a kutatás és miért kell kutatni? Az előadás diái

3. hét: Előadás: A tudományos kutatás módszertani lehetőségei Az előadás diái

4. hét: Workshop: A hely kutatása

 **A féléves feladat eldöntése 14. heti óra kezdete**

5. hét: Előadás: Kutatás a művészetben: korok, stílusok, előképek Az előadás diái

6. hét: Nemzeti ünnep

7. hét: Konzultáció a féléves feladatról

8. hét: Workshop: Az épület kutatása

9. hét: Tavaszi szünet

10. hét: Előadás: Bútorok, használati tárgyak Az előadás diái

11. hét: Workshop: A belső tér kutatása

12. hét: Konzultáció a féléves feladatról

13. hét: Konzultáció a féléves feladatról

14. hét: **Féléves rajzfeladat beadása és bemutatása óra kezdete**

15. hét: **Féléves rajzfeladat pótlólagos beadása és bemutatása óra kezdete**

Pécs, 2023.02.06.

 Dr. Molnár Tamás

 tantárgyfelelős